smcproject/ml-wiki-sentences huggingface dataset:
പിന്നീട്, മലയാളം , മറാത്തി , തമിഴ് , ഉറുദു , തെലുങ്ക് തുടങ്ങിയ വിവിധ പ്രാദേശിക ഭാഷകളിൽ കൂടുതൽ പത്രങ്ങളും മാസികകളും മറ്റ് ജേണലുകളോടൊപ്പം പുറത്തിറക്കി.
ബ്രിട്ടീഷ് ഭരണത്തെ വിമർശിക്കുന്ന എല്ലാ പ്രസിദ്ധീകരണങ്ങളും ബ്രിട്ടീഷ് ഇന്ത്യൻ സർക്കാർ നിരോധിച്ചു.
1857-ലെ ഒന്നാം ഇന്ത്യൻ സ്വാതന്ത്ര്യ സമരത്തെ തുടർന്ന് രാഷ്ട്രീയ നേതാക്കളും പരിഷ്‌കർത്താക്കളും രഹസ്യമായി പ്രവർത്തിച്ചിരുന്ന പ്രതിരോധ ഗ്രൂപ്പുകളും നിരവധി പത്രങ്ങളും മാസികകളും നിർമ്മിച്ചതായി വിശ്വസിക്കപ്പെടുന്നു.
ലഘുലേഖകൾ, അച്ചടിച്ച പുസ്തകങ്ങൾ, ജേണലുകൾ, വാർത്താക്കുറിപ്പുകൾ എന്നിവയിലൂടെ അവർ തങ്ങളുടെ അഭിപ്രായങ്ങൾ പ്രചരിപ്പിച്ചു.
പ്രാദേശിക ഭാഷാ എഡിറ്റോറിയലുകളെ ഗവൺമെന്റ് "ആശങ്ക"യായി കണക്കാക്കി, അതിനാൽ പ്രാദേശിക ഭാഷാ എഡിറ്റോറിയലുകൾ നിർത്താനുള്ള ശ്രമത്തിൽ അവർ വെർണാക്കുലർ പ്രസ് ആക്റ്റ് 1878 നടപ്പിലാക്കി, അത് പിന്നീട് "ഗാഗിംഗ് ആക്റ്റ്" എന്നറിയപ്പെട്ടു.
1909-ൽ, ഇന്ത്യൻ പ്രസ് ആക്റ്റ് 1910 പ്രാബല്യത്തിൽ വരുന്നതിന് മുമ്പ് ന്യൂസ്‌പേപ്പർ ആക്‌ട് അവതരിപ്പിച്ചു, 1878-ലെ വെർണാക്കുലർ പ്രസ് ആക്‌റ്റിന്റെ എല്ലാ സവിശേഷതകളും ഉൾപ്പെടുത്താൻ രൂപകൽപ്പന ചെയ്‌തതായിരുന്നു ഇത്.
പുസ്തകങ്ങൾ ഇതും കാണുക ഇന്ത്യയിലെ പത്രസ്വാതന്ത്ര്യം അവലംബം
പത്രോസ് എഴുതിയ രണ്ടാം ലേഖനം ഇംഗ്ലീഷ് വിലാസം https://ml.wikipedia.org/wiki/Second_Epistle_of_Peter പുതിയ നിയമം മത്തായി എഴുതിയ സുവിശേഷം മർക്കോസ്‌ എഴുതിയ സുവിശേഷം ലൂക്കാ എഴുതിയ സുവിശേഷം യോഹന്നാൻ എഴുതിയ സുവിശേഷം അപ്പസ്തോലന്മാരുടെ പ്രവർത്തനങ്ങൾ റോമാക്കാർക്കെഴുതിയ ലേഖനം കോറിന്തോസുകാർക്ക് എഴുതിയ ഒന്നാം ലേഖനം കോറിന്തോസുകാർക്ക് എഴുതിയ രണ്ടാം ലേഖനം ഗലാത്തിയാക്കാർക്ക് എഴുതിയ ലേഖനം എഫേസോസുകാർക്ക് എഴുതിയ ലേഖനം ഫിലിപ്പിയർക്ക് എഴുതിയ ലേഖനം കൊളോസോസുകാർക്ക് എഴുതിയ ലേഖനം തെസലോനിക്കാക്കാർക്ക് എഴുതിയ ഒന്നാം ലേഖനം തെസലോനിക്കാക്കാർക്ക് എഴുതിയ രണ്ടാം ലേഖനം തിമോത്തിയോസിനെഴുതിയ ഒന്നാം ലേഖനം തിമോത്തിയോസിനെഴുതിയ രണ്ടാം ലേഖനം തീത്തോസിനെഴുതിയ ലേഖനം ഫിലമോനെഴുതിയ ലേഖനം ഹെബ്രായർക്കെഴുതിയ ലേഖനം കാതോലിക ലേഖനങ്ങൾ യാക്കോബ്‌ എഴുതിയ ലേഖനം പത്രോസ് എഴുതിയ ഒന്നാം ലേഖനം പത്രോസ് എഴുതിയ രണ്ടാം ലേഖനം യോഹന്നാൻ എഴുതിയ ഒന്നാം ലേഖനം യോഹന്നാൻ എഴുതിയ രണ്ടാം ലേഖനം യോഹന്നാൻ എഴുതിയ മൂന്നാം ലേഖനം യൂദാ ശ്ലീഹാ എഴുതിയ ലേഖനം യോഹന്നാനു ലഭിച്ച വെളിപാട്‌ This box: view talk edit
ക്രിസ്തീയബൈബിളിന്റെ ഭാഗമായ പുതിയനിയമത്തിലെ പുസ്തകങ്ങളിൽ ഒന്നാണ് പത്രോസ് എഴുതിയ രണ്ടാം ലേഖനം .
"2 പത്രോസ്" എന്ന ചുരുക്കപ്പേരും ഇതിനുണ്ട്.
ക്രിസ്തീയപാരമ്പര്യത്തിൽ യേശുശിഷ്യനായ പത്രോസിന്റെ രചനയായി കരുതപ്പെടുന്ന ഇത് ആധുനികകാലത്ത് പൊതുവേ അദ്ദേഹത്തിന്റേതല്ലാത്ത രചനയായാണ് കണക്കാക്കപ്പെടുന്നത്.
മറ്റൊരു പുതിയനിയമഗ്രന്ഥമായ യൂദാ എഴുതിയ ലേഖനത്തെ, 2 പത്രോസ് എടുത്തെഴുതുകയും ആശ്രയിക്കുകയും ചെയ്യുന്നു ; യേശുവിന് ഈ കൃതി ദൈവികസ്ഥാനം കല്പിക്കുന്നു; യുഗാന്ത്യവും രണ്ടാം വരവും സംഭവിക്കാൻ വൈകിയതിനാൽ ഉടലെടുത്ത ഭീഷണമായൊരു വിശ്വാസഭേദത്തെ(heresy) ഇതു പരാമർശിക്കുന്നു.
പുതിയനിയമത്തിൽ തന്നെയുള്ള ഇതരഗ്രന്ഥങ്ങളെ വിശുദ്ധലിഖിതങ്ങളായി വിശേഷിപ്പിക്കുന്ന ആദ്യത്തെ പുതിയനിയമഗ്രന്ഥമാണിത് .
പുതിയനിയമസംഹിതയിൽ ഏറ്റവും ഒടുവിൽ ചേർക്കപ്പെട്ട ലേഖനങ്ങളിൽ ഒന്നായി ഇതു കണക്കാക്കപ്പെടുന്നു.
കർതൃത്വം എട്ടാമത്തെ ബോഡ്മർ പപ്പൈറസ് എന്നറിയപ്പെടുന്ന കൈയെഴുത്തു പ്രതിയുടെ ഇരുപുറവും - 3-4 നൂറ്റാണ്ടുകളിലെന്നോ എഴുതപ്പെട്ട ഇത്, 2 പത്രോസിന്റെ നിലവിലുള്ള ഏറ്റവും പുരാതനമായ പകർപ്പാണ്.
ലേഖനത്തിലെ തന്നെ സൂചനയനുസരിച്ച് പത്രോസ് അപ്പസ്തോലന്റെ രചനയാണെങ്കിലും, മതേതര ബൈബിൾ പണ്ഡിതന്മാർ മിക്കവരും ഇതിനെ ഒരജ്ഞാതവ്യക്തിയുടെ സൃഷ്ടിയായി കണക്കാക്കുന്നു.
ഇതിനു പറയുന്ന കാരണങ്ങൾ പത്രോസിന്റെ പേരിൽ അറിയപ്പെടുന്ന ഒന്നാം ലേഖനത്തിൽ നിന്ന് ഇതിനുള്ള ഭാഷാപരമായ വ്യത്യാസം, പുതിയനിയമത്തിലെ മറ്റൊരു സന്ദേസഗ്രന്ഥമായ യൂദായുടെ ലേഖനത്തിൽ നിന്നാണെന്നു കരുതപ്പെടുന്ന അതിലെ ഉദ്ധരണി, രണ്ടാം നൂറ്റാണ്ടിലെ ജ്ഞാനവാദത്തെക്കുറിച്ച് അതിൽ ഉണ്ടെന്നു കരുതപ്പെടുന്ന സൂചന, രണ്ടാം വരവിന്റെ കാലവിളംബത്തെക്കുറിച്ചുള്ള അതിലെ വ്യഗ്രത, ഇതു പത്രോസിന്റെ രചനയാണെന്നതിന് സ്വതന്ത്രസ്രോതസ്സുകളിൽ നിന്നുള്ള സാക്ഷ്യത്തിന്റെ കുറവ് തുടങ്ങിയവയാണ്.
ഈ ലേഖനം പുതിയനിയമസംഹിതയിൽ ഉൾപ്പെട്ടത് തീരെ എതിർപ്പില്ലാതെയല്ല; എങ്കിലും, "ഇതിന്റെ ആധികാരികതയെക്കുറിച്ച് ഉന്നയിക്കപ്പെട്ട സംശയങ്ങൾ ഒരിക്കലും അതിന്റെ സമ്പൂർണ്ണമായ തിരസ്കാരത്തോളം എത്തിയില്ല."
ഇതിന്റെ കർതൃത്വത്തെക്കുറിച്ചുള്ള സന്ദേഹത്തിന്റെ ഏറ്റവും പുരാതനമായ രേഖ അവശേഷിപ്പിച്ചിട്ടുള്ളത് ക്രി.
മൂന്നാം നൂറ്റാണ്ടിൽ ഒരിജനാണ് .
അദ്ദേഹം പോലും ഈ സന്ദേഹങ്ങൾ വിശദീകരിക്കുകയോ അവ എവിടെ നിന്നായിരുന്നെന്നോ എത്ര തീവ്രമായിരുന്നെന്നോ സൂചിപ്പിക്കുകയോ ചെയ്തില്ല.
"അതിനാൽ അദ്ദേഹം ഈ സന്ദേഹങ്ങളെ ഗൗരവമായെടുത്തില്ലെന്നും അദ്ദേഹത്തിന്റെ കാലത്ത് ഇതു പൊതുവേ ആധികാരികമായി കരുതപ്പെട്ടിരുന്നെന്നും അനുമാനിക്കാവുന്നതാണ്."
തന്റെ രചനകളിൽ മറ്റൊരിടത്തെ ഒരിജന്റെ അഭിപ്രായം ഇതിന്റെ ആധികാരികതയെ പിന്തുണയ്ക്കുന്നതായും വ്യാഖ്യാനിക്കപ്പെട്ടിട്ടുണ്ട്.
ഒരിജന്റെ കാലത്തിനു മുൻപ് ഇതെങ്ങനെ വിലയിരുത്തപ്പെട്ടു എന്നു തീരുമാനിക്കാൻ രേഖകളില്ല; അപ്പസ്തോലിക സഭാപിതാക്കന്മാരുടെ രചനകളിൽ ഇതിൽ നിന്നുള്ള ഉദ്ധരണികളുടെ ശ്രദ്ധേയമായ കുറവുണ്ട്.
എങ്കിലും അലക്സാണ്ഡ്രിയയിലെ ക്ലെമന്റ് (മരണം. ക്രി.വ. 211-നടുത്ത്), അന്ത്യോഖ്യയിലെ തിയോഫിലസ്, (മരണം ക്രി.വ.183-നടുത്ത്), 'ആഥൻസുകാരൻ' അരിസ്റ്റൈഡ്സ് (മരണം: ക്രി.വ. 134-നടുത്ത്), പോളികാർപ്പ് (മരണം ക്രി.വ. 155), 'രക്തസാക്ഷി' ജസ്റ്റിൻ (മരണം ക്രി.വ. 165) തുടങ്ങിയവരുടെ രചനകളിൽ ഇതിനോടുള്ള ആശ്രയമോ ഇതിന്റെ സ്വാധീനമോ കാണുന്നവരുണ്ട്.
സഭാചരിത്രകാരൻ കേസറിയായിലെ യൂസീബിയസ് (275 – 339) തന്റെ സഭാചരിത്രത്തിൽ ഇതിന്റെ ആധികാരികതയെക്കുറിച്ച് സന്ദേഹം രേഖപ്പെടുത്തി.
അത്തരം സന്ദേഹത്തിന്റെ നേരിട്ടുള്ള ആദ്യരേഖ അദ്ദേഹത്തിന്റേതാണെങ്കിലും, ഭൂരിപക്ഷവും ഇതിന്റെ ആധികാരികതയെ പിന്തുണക്കുന്ന കാര്യവും അദ്ദേഹം എടുത്തു പറയുന്നു.
ജെറോമിന്റെ കാലം (346-420) ആയപ്പോൾ അത് കാനോനികമായി മിക്കവാറും അംഗീകരിക്കപ്പെട്ടിരുന്നു.
ലേഖനത്തിന്റെ തന്നെ സാക്ഷ്യം അനുസരിച്ച്, യേശുവിന്റെ ദൗത്യത്തിനു സാക്ഷ്യം വഹിച്ച അപ്പസ്തോലപ്രമുഖൻ പത്രോസിന്റെ രചനയാണിത്.
പഴയനിയമത്തിൽ യാക്കോബിന്റേയും മോശെയുടേയും മറ്റും പേരിലുള്ള ആസന്നമരണസാക്ഷ്യങ്ങളുടെ മാതൃകയിൽ പത്രോസ് അപ്പസ്തോലൻ മരണത്തിനു തൊട്ടുമുൻപ് നൽകുന്ന പ്രവചനസ്വഭാവമുള്ള സാക്ഷ്യത്തിന്റെ(Testament) രൂപമാണ് ഈ രചനയ്ക്കുള്ളത്.
പിതാക്കന്മാരുടെ  ആധികാരികമായ അപ്പസ്തോലിക പാരമ്പര്യത്തെ വളച്ചൊടിക്കുന്ന വ്യാജപ്രബോധകന്മാരെ അതു വിമർശിക്കുകയും അവർക്കു ലഭിക്കാനിരിക്കുന്ന വിധി പ്രവചിക്കുകയും ചെയ്യുന്നു.
കൂടുതൽ പേർക്ക് തിന്മ പരിത്യജിച്ച് രക്ഷയുടെ വഴി കണ്ടെത്താൻ അവസരമുണ്ടാകാനായാണ് ദൈവം യേശുവിന്റെ രണ്ടാം വരവ് താമസിക്കാൻ ഇടയാക്കിയതെന്ന് ഈ ലേഖനം വിശദീകരിക്കുന്നു.
വിശുദ്ധലിഖിതങ്ങൾ വായിച്ച് പുനരാഗമനത്തിനു വേണ്ടി ക്ഷമാപൂർവം കാത്തിരിക്കാൻ അത് ക്രിസ്ത്യാനികളെ ഉപദേശിക്കുന്നു.
പുതിയനിയമത്തിലെ മറ്റൊരു ഗ്രന്ഥമായ യൂദായുടെ ലേഖനത്തിൽ നിന്നു 13 വാക്യങ്ങൾ ഈ ലേഖനത്തിൽ ഉദ്ധരിക്കുകയോ പരാവർത്തനം ചെയ്യുകയോ ചെയ്തിരിക്കുന്നു.
ഇതിന്റെ രചനാകാലം നിർണ്ണയിക്കുക എളുപ്പമല്ല.
60 മുതൽ 160 വരെയുള്ള ദശകങ്ങൾ ഓരോന്നിലും ഇതിന്റെ രചന നടന്നതായി കരുതുന്ന വ്യാഖ്യാതാക്കളും ലേഖകന്മാരുമുണ്ട്.
പത്രൊസ് എഴുതിയ രണ്ടാം ലേഖനം അവലംബം 1 2 കേംബ്രിഡ്ജ് ബൈബിൾ സഹകാരി പുറം 517 ↑ Brown, Raymond E., Introduction to the New Testament, Anchor Bible, 1997, ISBN 0-385-24767-2 .
p. 767 "the pseudonymity of II Pet is more certain than that of any other NT work."
↑ Grant, Robert M. A Historical Introduction To The New Testament , chap.
14 Archived 2007-02-17 at the Wayback Machine .
1 2 Donald Guthrie, Introduction to the New Testament 4th ed.
(Leicester: Apollos, 1990), p. 806.
↑ M. R. James, ‘The Second Epistle General of St. Peter and the General Epistle of St. Jude’, in, Cambridge Greek Testament (1912), p. xix; cf.
Origen, Homily in Josh .
↑ Donald Guthrie, Introduction to the New Testament 4th ed.
(Leicester: Apollos, 1990), p. 807.
↑ C. Bigg, ‘The Epistle of St Peter and Jude’, in International Critical Commentary (1901), pp. 202-205; R. E. Picirilli, ‘Allusions to 2 Peter in the Apostolic Fathers’, in Journal for the Study of the New Testament 33 (1988), pp. 57-83; J. W. C. Wand, The General Epistles of St. Peter and St. Jude (1934), p. 141.
↑ യൂസീബിയസിന്റെ സഭാചരിത്രം മൂന്നാം പുസ്തകം 4:3 Dorset പ്രസാധനം(പുറം 108) "പത്രോസിന്റെ പേരിൽ അറിയപ്പെടുന്ന ലേഖനങ്ങളിൽ ആദ്യത്തേതിനെ പിതാക്കന്മാർ ആധികാരികമായി കണക്കാക്കുകയും ഉദ്ധരിക്കുകയും ചെയ്തു. പത്രോസിന്റെ പേരിലുള്ള രണ്ടാമത്തെ ലേഖനം ആധികാരികമല്ലെന്നാണ് ഞങ്ങളെ പഠിപ്പിച്ചിരിക്കുന്നത്.  എന്നാൽ പലരും അതിനെ മതിക്കുകയും മറ്റു വിശുദ്ധലിഖിതങ്ങൾക്കൊപ്പം ചേർക്കുകയും ചെയ്തു."
(Leicester: Apollos, 1990), pp. 808-809, though the exception of the Syrian canon is noted, with acceptance occurring sometime before 509; cf.
Jerome, De Viris Illustribus chapter 1.
↑ Bauckham, RJ (1983), Word Bible Commentary, Vol.50, Jude-2 Peter, Waco
പത്രീസ്യോ ഗുസ്മൻ
ചിലിയൻ ഡോക്യുമെന്ററി നിർമ്മാതാവും സംവിധായകനുമായ പത്രീസ്യോ ഗുസ് മൻ ചിലിയിലെ സാന്തിയാഗോ യിലാണ് ജനിച്ചത്.
(Patricio Guzmán Lozanes - ജ: ഓഗസ്റ്റ് 11, 1941)
ചിലിയിലെ  കത്തോലിക് സർവ്വകലാശാലയിൽ ചലച്ചിത്രനിർമ്മാണം അഭ്യസിച്ച ഗുസ് മൻ മാദ്രിദിലെ ഒഫീഷ്യൽ സ്ക്കൂൾ ഓഫ് ഫിലിമിൽ നിന്നും ചലച്ചിത്രസംവിധാനത്തിൽ 1970 ൽ ബിരുദം നേടുകയുണ്ടായി .
ബാറ്റിൽ ഓഫ് ചിലി , സാൽവഡോർ അലന്ദെ എന്നിവ  അദ്ദേഹത്തിന്റെ വിഖ്യാതചലച്ചിത്രങ്ങളിൽപ്പെടുന്നു.
അന്താരാഷ്ട്ര ഡോക്യുമെന്ററിചിത്രോത്സവത്തിന്റെ സ്ഥാപകനും തലവനുമാണ് ഗുസ് മൻ.
പുറംകണ്ണികൾ Guzmán's Website Interview with Guzmán from The Center for Social Media at American University Archived 2003-04-24 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് പത്രീസ്യോ ഗുസ്മൻ അവലംബം
പത്രോസ് എഴുതിയ ഒന്നാം ലേഖനം ഇംഗ്ലീഷ് വിലാസം https://ml.wikipedia.org/wiki/First_Epistle_of_Peter പുതിയ നിയമം മത്തായി എഴുതിയ സുവിശേഷം മർക്കോസ്‌ എഴുതിയ സുവിശേഷം ലൂക്കാ എഴുതിയ സുവിശേഷം യോഹന്നാൻ എഴുതിയ സുവിശേഷം അപ്പസ്തോലന്മാരുടെ പ്രവർത്തനങ്ങൾ റോമാക്കാർക്കെഴുതിയ ലേഖനം കോറിന്തോസുകാർക്ക് എഴുതിയ ഒന്നാം ലേഖനം കോറിന്തോസുകാർക്ക് എഴുതിയ രണ്ടാം ലേഖനം ഗലാത്തിയാക്കാർക്ക് എഴുതിയ ലേഖനം എഫേസോസുകാർക്ക് എഴുതിയ ലേഖനം ഫിലിപ്പിയർക്ക് എഴുതിയ ലേഖനം കൊളോസോസുകാർക്ക് എഴുതിയ ലേഖനം തെസലോനിക്കാക്കാർക്ക് എഴുതിയ ഒന്നാം ലേഖനം തെസലോനിക്കാക്കാർക്ക് എഴുതിയ രണ്ടാം ലേഖനം തിമോത്തിയോസിനെഴുതിയ ഒന്നാം ലേഖനം തിമോത്തിയോസിനെഴുതിയ രണ്ടാം ലേഖനം തീത്തോസിനെഴുതിയ ലേഖനം ഫിലമോനെഴുതിയ ലേഖനം ഹെബ്രായർക്കെഴുതിയ ലേഖനം കാതോലിക ലേഖനങ്ങൾ യാക്കോബ്‌ എഴുതിയ ലേഖനം പത്രോസ് എഴുതിയ ഒന്നാം ലേഖനം പത്രോസ് എഴുതിയ രണ്ടാം ലേഖനം യോഹന്നാൻ എഴുതിയ ഒന്നാം ലേഖനം യോഹന്നാൻ എഴുതിയ രണ്ടാം ലേഖനം യോഹന്നാൻ എഴുതിയ മൂന്നാം ലേഖനം യൂദാ ശ്ലീഹാ എഴുതിയ ലേഖനം യോഹന്നാനു ലഭിച്ച വെളിപാട്‌ This box: view talk edit
ക്രിസ്തീയബൈബിളിന്റെ ഭാഗമായ പുതിയനിയമത്തിലെ പുസ്തകങ്ങളിൽ ഒന്നാണ് പത്രോസ് എഴുതിയ ഒന്നാം ലേഖനം .
"1 പത്രോസ്" എന്ന ചുരുക്കപ്പേരും ഇതിനുണ്ട്.
റോമിലെയോ അന്ത്യോഖ്യായിലേയോ മെത്രാനായിരിക്കെ, ക്രിസ്തുശിഷ്യനായ പത്രോസ് രചിച്ചതാണിതെന്ന് ക്രിസ്തീയപാരമ്പര്യം ഘോഷിക്കുന്നു.
എങ്കിലും ലേഖകന്റെ സഭാധികാരസ്ഥാനത്തെക്കുറിച്ച് ലേഖനത്തിൽ സൂചനയൊന്നുമില്ല.
മതപരമായ പീഡനത്തിലൂടെ കടന്നു പൊയ്ക്കൊണ്ടിരുന്ന ഏഷ്യാമൈനറിലെ സഭകൾക്കു വേണ്ടിയാണ് ഇതെഴുതപ്പെട്ടത്.
ആധുനികനിരൂപകന്മാരിൽ ഒട്ടേറെപ്പേർ ഇതിനെ പത്രോസിന്റെ രചനയായി കണക്കാക്കുന്നില്ല.
മർക്കോസ് എഴുതിയതും യേശുശിഷ്യനായ പത്രോസിന്റെ സ്മരണകളെ ആശ്രയിച്ചുള്ളതെന്നു പറയപ്പെടുന്നതുമായ സുവിശേഷം, കാനോനികസുവിശേഷങ്ങളിൽ ഒന്നെന്ന നിലയിൽ പുതിയനിയമത്തിന്റെ ഭാഗമാണ്.
അതേസമയം പത്രോസിന്റെ നടപടികൾ, പത്രോസിന്റെ സുവിശേഷം, പത്രോസിന്റെ പ്രഭാഷണം, പത്രോസിന്റെ വെളിപാട്, പത്രോസിന്റെ വിധി എന്നിങ്ങനെ പത്രോസിന്റെ പേരിൽ അറിയപ്പെടുന്ന സന്ദിഗ്ദ്ധരചനകൾ കാനോനികമായി അംഗീകരിക്കപ്പെടാത്തതിനാൽ പുതിയനിയമത്തിന്റെ ഭാഗമല്ല.
എന്നാൽ പത്രോസിന്റെ പേരിൽ അറിയപ്പെടുന്ന രണ്ടു രണ്ടു കാതോലിക ലേഖനങ്ങൾ, അവയുടെ ആധികാരികതയെക്കുറിച്ച് തർക്കങ്ങളുണ്ടെങ്കിലും പുതിയനിയമത്തിന്റെ ഭാഗമാണ്.
പത്രോസിന്റെ ഒന്നാം ലേഖനത്തിന്റെ കർത്താവ് ആമുഖഭാഗത്ത്, "യേശുവിന്റെ അപ്പസ്തോലനായ പത്രോസ്" എന്നു സ്വയം പരിചയപ്പെടുത്തുന്നു.
ഐറേനിയസ് (140-203), തെർത്തുല്യൻ (150-222), അലക്സാണ്ഡ്രിയയിലെ ക്ലെമന്റ് (155-215) ഒരിജൻ (185-253) തുടങ്ങിയ സഭാപിതാക്കൾ ഇതിനെ പത്രോസിന്റെ രചനയായി അംഗീകരിച്ചിട്ടുണ്ട്.
എന്നാൽ ഇതു പത്രോസിന്റെ രചനയല്ലെന്നും പത്രോസിന്റെ മരണശേഷം ക്രിസ്തുവർഷം 75-നും 112-നും ഇടയ്ക്ക് അദ്ദേഹത്തിന്റെ പേരിൽ അജ്ഞാതനായ ഒരു വ്യക്തി എഴുതിയതാണെന്നും കരുതുന്ന പണ്ഡിതന്മാരുണ്ട്.
സ്വീകർത്താക്കൾ
"പൊന്തെസ്, ഗലാത്തിയ, കപ്പദോക്യ, ആസ്യ, ബിഥുനിയ എന്നിവിടങ്ങളിൽ ചിതറിപ്പാർക്കുന്ന പ്രവാസികൾക്ക്, യേശുക്രിസ്തുവിന്റെ അപ്പസ്തോലനായ പത്രോസ് എഴുതുന്നത്" എന്ന ലേഖനത്തിന്റെ തുടക്കത്തിൽ പ്രവാസികളെക്കുറിച്ചുള്ള പരാമർശത്തിൽ നിന്ന്, പ്രവാസിയഹൂദർക്കിടയിലെ സഭകളെയാണ് ലേഖകൻ സംബോധന ചെയ്യുന്നതെന്നു തോന്നുമെങ്കിലും ലേഖനത്തിന്റെ ഉള്ളടക്കത്തിൽ നിന്നു സാധ്യമായ അനുമാനം യഹൂദേതരസമൂഹങ്ങളിലെ ക്രിസ്തീയസഭകൾക്കു വേണ്ടി ഇത് എഴുതപ്പെട്ടു എന്നാണ്.
ഈ പ്രദേശങ്ങളിലെ സഭകളിൽ ചിലത് പൗലോസ് അപ്പസ്തോലൻ സ്ഥാപിച്ചവയോ പുനസ്ഥാപിച്ചവയോ ആണെന്നതിന് അപ്പസ്തോലനടപടികളിൽ സൂചനയുണ്ട്
പീഡനങ്ങൾക്കിടെ സ്ഥിരതയും വിശ്വാസദൃഢതയും കാട്ടാനും, വിശുദ്ധജീവിതത്തിന്റെ പ്രായോഗികവശങ്ങളിൽ ശ്രദ്ധിക്കാനും ലേഖകൻ സഭാംഗങ്ങളോടാവശ്യപ്പെടുന്നു.
ക്ഷമയുടേയും വിശുദ്ധിയുടേയും ആവശ്യകതയെക്കുറിച്ചുപദേശിച്ച ശേഷം സഭാനേതാക്കൾക്കും മറ്റുമുള്ള പ്രത്യേകോപദേശത്തിൽ ലേഖനം സമാപിക്കുന്നു(അദ്ധ്യായം 5).
പൊതുവേ ലേഖനത്തിന്റെ ഉള്ളടക്കം, പൗലോസിയ ക്രിസ്തീയതയുടേയും കാനോനിക സുവിശേഷങ്ങളിലെ പ്രബോധനങ്ങളുടേയും ചട്ടക്കൂടിൽ നിന്നാണ്.
ധാർമ്മികോപദേശങ്ങളും വേദപ്രബോധനവും അതിൽ ചേർന്നു നിൽക്കുന്നു.
നരകത്തിലെ പ്രഘോഷണം
"ശരീരത്തിൽ മരിച്ചവരെപ്പോലെ വിധിക്കപ്പെട്ടെങ്കിലും ആത്മാവിൽ ദൈവത്തെപ്പോലെ ജീവിക്കുന്നതിനു വേണ്ടിയാണ് മരിച്ചവരോടുപോലും സുവിശേഷം പ്രസംഗിക്കപ്പെട്ടത്" എന്ന കൗതുകകരമായ വാക്യം ലേഖനത്തിലുണ്ട് (4:6).
ഇതിനു സമാനമായി, വളരെച്ചുരുക്കം പ്രസ്താവനകളേ പുതിയനിയമത്തിൽ കാണാനുള്ളു.
ഈ പ്രബോധനം പിന്നീട് അപ്പസ്തോലന്മാരുടെ വിശ്വാസപ്രമാണത്തിൽ ചേർക്കപ്പെട്ടപ്പോൾ “അവൻ പാതാളങ്ങളിൽ ഇറങ്ങി” എന്നായി.
തെർത്തുല്യന്റേതുപോലുള്ള ആദ്യകാലവിശ്വാസപ്രമാണങ്ങളിൽ ഈ വകുപ്പ് കാണുന്നില്ല.
ഈ ആശയം മദ്ധ്യകാലകഥകളുടേയും കേന്ദ്രസങ്കല്പമായി.
പത്രൊസ് എഴുതിയ ഒന്നാം ലേഖനം അവലംബം ↑ "1 പത്രോസ്, പത്രോസിന്റെ രചനയല്ലെന്നും അപ്പസ്തോലികകാലത്തിനു ശേഷമാണ് അതെഴുതപ്പെട്ടതെന്നും മിക്കവാറും പണ്ഡിതന്മാർ കരുതുന്നു."
സ്റ്റീഫൻ എൽ ഹാരിസ്, Understanding the Bible.
1985 (പുറം 352) ↑ Autorzy Saint Jerome,Thomas Patrick Halton, On illustrious men , p. 5 ↑ The early Christian world, Volume 1, p.148, Philip Esler ↑ അപ്പസ്തോലന്മാരുടെ പ്രവർത്തനങ്ങൾ 16:6-7; 18:23 ↑ എഫേസോസുകാർക്ക് എഴുതിയ ലേഖനം 4:9-10, പത്രോസ് എഴുതിയ ഒന്നാം ലേഖനം 3:18-19, യോഹന്നാൻ എഴുതിയ സുവിശേഷം 5:25
പോഷകാഹാര ശാസ്ത്രം ഇംഗ്ലീഷ് വിലാസം https://ml.wikipedia.org/wiki/Nutritional_science
ഒരു ജീവിയുടെ ആരോഗ്യവും രോഗവും , വളർച്ച, പുനരുൽപ്പാദനം എന്നിവയുമായി  ബന്ധപ്പെട്ട് ഭക്ഷണത്തിലെ പോഷകങ്ങളെയും മറ്റ് പദാർത്ഥങ്ങളെയും വ്യാഖ്യാനിക്കുന്ന പോഷകാഹാരത്തിന്റെ ശാരീരിക പ്രക്രിയയെ (പ്രാഥമികമായി മനുഷ്യ പോഷകാഹാരം) പഠിക്കുന്ന ശാസ്ത്രമാണ് പോഷകാഹാര ശാസ്ത്രം അല്ലെങ്കിൽ നൂട്രീഷണൽ സയൻസ് (ചിലപ്പോൾ ഡേറ്റഡ് ട്രോഫോളജി ) എന്ന് അറിയപ്പെടുന്നത്.
പോഷകാഹാര ശാസ്ത്രം ഒരു സ്വതന്ത്ര പഠന വിഭാഗമായി ഉയർന്നുവരുന്നതിനുമുമ്പ്, പ്രധാനമായും രസതന്ത്രജ്ഞർ ഈ മേഖലയിൽ പ്രവർത്തിച്ചിരുന്നു.
ഭക്ഷണത്തിന്റെ രാസഘടനയാണ് അവർ പ്രധാനമായും പരിശോധിച്ചു വന്നിരുന്നത്.
മാക്രോ ന്യൂട്രിയന്റുകൾ , പ്രത്യേകിച്ച് മാംസ്യം , കൊഴുപ്പ് , കാർബോഹൈഡ്രേറ്റ് എന്നിവ 19-ആം നൂറ്റാണ്ട് മുതൽ (മനുഷ്യന്റെ) പോഷകാഹാരത്തെക്കുറിച്ചുള്ള പഠനത്തിൽ പ്രധാന ശ്രദ്ധ പതിയുന്ന ഘടകങ്ങളാണ്.
വിറ്റാമിനുകളുടെയും സുപ്രധാന പദാർത്ഥങ്ങളുടെയും കണ്ടെത്തൽ വരെ, പോഷകാഹാരത്തിന്റെ ഗുണനിലവാരം അളക്കുന്നത് പ്രധാനമായും കഴിക്കുന്ന പോഷക ഊർജം ഉപയോഗിച്ചായിരുന്നു.
20-ാം നൂറ്റാണ്ടിന്റെ ആദ്യവർഷങ്ങളെ കെന്നത്ത് ജോൺ കാർപെന്റർ "വിറ്റാമിൻ യുഗം" എന്ന് അദ്ദേഹത്തിന്റെ ഹ്രസ്വ ചരിത്രത്തിൽ സംഗ്രഹിച്ചിരിക്കുന്നു.
ആദ്യത്തെ വിറ്റാമിൻ ( തയാമിൻ ) 1926-ൽ വേർതിരിച്ച് രാസപരമായി നിർവചിക്കപ്പെട്ടു.
1932-ൽ വൈറ്റമിൻ സിയും ആരോഗ്യത്തിൽ അതിന്റെ സ്വാധീനവും, സ്കർവിക്കെതിരായ സംരക്ഷണവും ആദ്യമായി ശാസ്ത്രീയമായി രേഖപ്പെടുത്തപ്പെട്ടു.
ലണ്ടൻ യൂണിവേഴ്‌സിറ്റിയിലെ ബ്രിട്ടീഷ് ഫിസിയോളജിസ്റ്റ് ജോൺ യുഡ്കിന്റെ പ്രേരണയാൽ, 1950-കളിൽ ന്യൂട്രീഷ്യൻ സയൻസിൽ ബിരുദം, ബിരുദാനന്തര ബിരുദം എന്നിവ സ്ഥാപിക്കപ്പെട്ടു.
1956 നവംബറിൽ ജർമ്മനിയിൽ, ഗിസെനിലെ ഹ്യൂമൺ നൂട്രീഷൻ ചെയർമാനായി ഹാൻസ്-ഡീഡ്രിക് ക്രീമറെ നിയമിച്ചപ്പോൾ, ഒരു പ്രത്യേക വിഭാഗമെന്ന നിലയിൽ ന്യൂട്രീഷണൽ സയൻസ് (പോഷകാഹാരശാസ്ത്രം) സ്ഥാപനവൽക്കരിക്കപ്പെട്ടു.
ഇൻസ്റ്റിറ്റ്യൂട്ട് ഫോർ ന്യൂട്രീഷണൽ സയൻസ് തുടക്കത്തിൽ അക്കാദമി ഫോർ മെഡിക്കൽ റിസർച്ച് ആൻഡ് ഫർദർ എജ്യുക്കേഷനിലായിരുന്നു, ജസ്റ്റസ് ലീബിഗ് സർവകലാശാല വീണ്ടും തുറന്നപ്പോൾ ഇത് ഹ്യൂമൻ മെഡിസിൻ ഫാക്കൽറ്റിയിലേക്ക് മാറ്റി.
കാലക്രമേണ, സമാനമായ സ്ഥാപനങ്ങളുള്ള മറ്റ് ഏഴ് സർവകലാശാലകൾ ജർമ്മനിയിൽ വന്നു.
1950-കൾ മുതൽ 1970-കൾ വരെ, പോഷക ശാസ്ത്രത്തിന്റെ ശ്രദ്ധാകേന്ദ്രം ഭക്ഷണത്തിലെ കൊഴുപ്പും പഞ്ചസാരയും ആയിരുന്നു.
1970 മുതൽ 1990 വരെ, ഭക്ഷണവുമായി ബന്ധപ്പെട്ട വിട്ടുമാറാത്ത രോഗങ്ങളിലും സപ്ലിമെന്റേഷനിലും ശ്രദ്ധ ചെലുത്തി.
വ്യതിരിക്തത
പോഷകാഹാര ശാസ്ത്രം പലപ്പോഴും ഫുഡ് സയൻസുമായി സംയോജിപ്പിച്ചിരിക്കുന്നു.
അക്കാദമിക് പഠനവും വിദ്യാഭ്യാസവും
ലോകമെമ്പാടുമുള്ള സർവകലാശാലകളിൽ പോഷകാഹാര ശാസ്ത്രം ഒരു വിഷയമായി പഠിപ്പിക്കുന്നു.
പ്രോഗ്രാമുകളുടെ തുടക്കത്തിൽ, ബയോളജി, കെമിസ്ട്രി, മാത്തമാറ്റിക്സ്, ഫിസിക്സ് എന്നീ അടിസ്ഥാന വിഷയങ്ങൾ പാഠ്യപദ്ധതിയുടെ ഭാഗമാണ്.
പിന്നീട്, അജൈവ രസതന്ത്രം , ഫങ്ഷണൽ ബയോളജി, ബയോകെമിസ്ട്രി , ജനിതകശാസ്ത്രം എന്നിവയിൽ ശ്രദ്ധ കേന്ദ്രീകരിക്കുന്നു.
മിക്ക സർവ്വകലാശാലകളിലും, വിദ്യാർത്ഥികൾക്ക് ചില മേഖലകളിൽ സ്പെഷ്യലൈസ് ചെയ്യാൻ കഴിയും, ഇതിൽ ഭക്ഷ്യ രസതന്ത്രം, ന്യൂട്രീഷണൽ ഫിസിയോളജി , ഫുഡ് ലോ, ന്യൂട്രീഷണൽ മെഡിസിൻ തുടങ്ങിയ വിഷയങ്ങൾ ഉൾപ്പെടുന്നു.
സാമ്പത്തിക വശം കൂടുതൽ താൽപ്പര്യമുള്ള വിദ്യാർത്ഥികൾ സാധാരണയായി ഭക്ഷ്യ സാമ്പത്തിക മേഖലയിൽ വൈദഗ്ദ്ധ്യം നേടുന്നു.
മിക്ക സർവകലാശാലകളിലും ലബോറട്ടറി പരിശീലനവും പാഠ്യപദ്ധതിയിലുണ്ട്.
പ്രമുഖ പോഷകാഹാര ശാസ്ത്രജ്ഞർ ജോൺ യുഡ്കിൻ (1910-1995), ഏത് യൂറോപ്യൻ സർവകലാശാലയിലും പോഷകാഹാര ശാസ്ത്രത്തിൽ ആദ്യ ബിരുദം സ്ഥാപിച്ചു.
ഹാൻസ് അഡാൽബെർട്ട് ഷ്വീഗാർട്ട് (1900-1972), വൈറ്റൽ സബ്സ്റ്റൻസസ് ( സുപ്രധാന പദാർത്ഥങ്ങൾ) എന്ന പദത്തിന്റെ സ്രഷ്ടാവ് ഹാൻസ് കോൺറാഡ് ബിയാൽസ്കി (*1949) ഹാനി റട്‌സ്‌ലർ (*1962) ശാസ്ത്രീയ ജേണലുകൾ നൂട്രീഷ്യൻ ന്യൂട്രീഷ്യൻ സൊസൈറ്റിയുടെ പേരിൽ പ്രസിദ്ധീകരിച്ച ജേണൽ ഓഫ് ന്യൂട്രീഷണൽ സയൻസ് ജേണൽ ഓഫ് ന്യൂട്രീഷ്യൻ സയൻസ് ആൻഡ് വൈറ്റമിയോളജി , ദി വിറ്റാമിൻ സൊസൈറ്റി ഓഫ് ജപ്പാനും ജപ്പാൻ സൊസൈറ്റി ഓഫ് ന്യൂട്രീഷൻ ആൻഡ് ഫുഡ് സയൻസും എഡിറ്റ് ചെയ്തത്, സെന്റർ ഫോർ അക്കാദമിക് പബ്ലിക്കേഷൻസ് ജപ്പാൻ പ്രസിദ്ധീകരിച്ചത് സ്വീഡിഷ് ന്യൂട്രീഷൻ ഫൗണ്ടേഷൻ പ്രസിദ്ധീകരിച്ച ഫുഡ് ആൻഡ് ന്യൂട്രീഷൻ റിസർച്ച് ജർമ്മനിയിലെ സ്പ്രിംഗർ സയൻസ്+ബിസിനസ് മീഡിയ പ്രസിദ്ധീകരിച്ച യൂറോപ്യൻ ജേണൽ ഓഫ് ന്യൂട്രീഷൻ അക്കാദമി ഓഫ് ന്യൂട്രീഷൻ ആൻഡ് ഡയറ്ററ്റിക്സ് ജേണൽ അവലംബം പുറം കണ്ണികൾ സൊസൈറ്റി ഓഫ് ന്യൂട്രീഷൻ ആൻഡ് ഫുഡ് സയൻസ്
പോവെൽ തടാകം ഇംഗ്ലീഷ് വിലാസം https://ml.wikipedia.org/wiki/Lake_Powell
അമേരിക്കൻ ഐക്യനാടുകളിലെ യൂറ്റായ്ക്കും അരിസോണയ്ക്കും , ഇടയിലുള്ള അതിർത്തിയോട് ചുറ്റിപ്പിണഞ്ഞ് കൊളറാഡോ നദിയിൽ കാണപ്പെടുന്ന ഒരു റിസർവോയർ ആണ് പോവെൽ തടാകം .
ഇതിനോടൊപ്പം റെയിൻബോ ബ്രിഡ്ജ് ദേശീയസ്മാരകവും യൂറ്റായിൽ സ്ഥിതിചെയ്യുന്നു.
പ്രതിവർഷം ഏകദേശം 20 ദശലക്ഷം ആളുകൾ സന്ദർശിക്കുന്ന ഒരു പ്രധാന അവധിക്കാല ഇടമാണിത്.
തടാകം മീഡിന് പിന്നിൽ അമേരിക്കയിൽ പരമാവധി ജലസംഭരണ ശേഷിയുള്ള രണ്ടാമത്തെ വലിയ മനുഷ്യനിർമ്മിത ജലസംഭരണിയാണിത്.
24,322,000 ഏക്കർ അടി (3.0001 × 1010 മീ 3) വെള്ളം ഇതിൽ സംഭരിക്കപ്പെടുന്നു.
എന്നിരുന്നാലും, മനുഷ്യരുടെയും കാർഷിക ഉപഭോഗത്തിൻറെയും ഫലമായി ഉയർന്ന അളവിലുള്ള വെള്ളം ഉപയോഗം കാരണവും പ്രദേശത്തെ തുടർന്നുള്ള വരൾച്ചകൾ കാരണവും 21 ആം നൂറ്റാണ്ടിൽ ജലത്തിന്റെ അളവ്, ആഴം, ഉപരിതല വിസ്തീർണ്ണം എന്നിവയിൽ മീഡ് തടാകം പവൽ തടാകത്തിന് താഴെയായി നിരവധി തവണ കുറഞ്ഞു.
ഗ്ലെൻ കാന്യോൺ വെള്ളപ്പൊക്കത്തിൽ പവൽ തടാകം സംജാതമാകുകയും ഗ്ലെൻ കാന്യോൺ ഡാം സൃഷ്ടിക്കുകയും ചെയ്തു.
ഇത് 1972 ൽ നാഷണൽ പാർക്ക് സർവീസ് നിയന്ത്രിക്കുന്ന പൊതു ഭൂമിയുടെ വേനൽക്കാല ലക്ഷ്യസ്ഥാനമായ ഗ്ലെൻ കാന്യോൺ നാഷണൽ റിക്രിയേഷൻ ഏരിയ സൃഷ്ടിക്കുന്നതിനും കാരണമായി.
1869 ൽ മൂന്ന് തടി ബോട്ടുകളിലൂടെ നദി പര്യവേക്ഷണം ചെയ്ത ഒരു സായുധ അമേരിക്കൻ ആഭ്യന്തരയുദ്ധ സൈനികനായ എക്സ്പ്ലോറർ ജോൺ വെസ്ലി പവലിന്റെ പേരിലാണ് റിസർവോയറിന് പേര് നൽകിയിരിക്കുന്നത്.
ഇത് പ്രധാനമായും തെക്കൻ യൂട്ടയിലെ ഗാർഫീൽഡ്, കെയ്ൻ, സാൻ ജുവാൻ കൗണ്ടികളിലും ഒരു ചെറിയ ഭാഗം വടക്കൻ അരിസോണയിലെ കൊക്കോനോ കൗണ്ടികളിലുമാണ് സ്ഥിതിചെയ്യുന്നത്.
തടാകത്തിന്റെ വടക്കൻ പരിധി ഹൈറ്റ് ക്രോസിംഗ് പാലം വരെ നീളുന്നു.
കൊളറാഡോ റിവർ കോംപാക്റ്റിന്റെ ( കൊളറാഡോ , യൂട്ട , വ്യോമിംഗ് , ന്യൂ മെക്സിക്കോ ) അപ്പർ ബേസിൻ സംസ്ഥാനങ്ങൾക്കായുള്ള ജല സംഭരണ കേന്ദ്രമാണ് പവൽ തടാകം.
ലോവർ ബേസിൻ സംസ്ഥാനങ്ങൾക്ക് ( അരിസോണ , നെവാഡ , കാലിഫോർണിയ) കുറഞ്ഞത് 7,500,000 ഏക്കർ അടി (9.3 കിലോമീറ്റർ 3)  മിനിമം വാർഷിക പ്രവാഹം അപ്പർ ബേസിൻ സംസ്ഥാനങ്ങൾ നൽകണമെന്ന് കോംപാക്റ്റ് വ്യക്തമാക്കുന്നു.
1940 കളിലും 1950 കളുടെ തുടക്കത്തിലും, കൊളറാഡോ പീഠഭൂമി പ്രവിശ്യയായ കൊളറാഡോ, യൂട്ട, അരിസോണ എന്നിവിടങ്ങളിൽ കൊളറാഡോ റിവർ ഡാമുകളുടെ ഒരു നിര നിർമ്മിക്കാൻ യുണൈറ്റഡ് സ്റ്റേറ്റ്സ് ബ്യൂറോ ഓഫ് റെക്ലാമേഷൻ പദ്ധതിയിട്ടു.
ഇപ്പോൾ കൊളറാഡോയിലെ ദിനോസർ ദേശീയ സ്മാരകമായ എക്കോ പാർക്കിൽ ബ്യൂറോ തിരഞ്ഞെടുത്ത വിവാദമായ ഡാംസൈറ്റിൽ നിന്നാണ് ഗ്ലെൻ കാന്യോൺ ഡാം ജനിച്ചത്.
സിയറ ക്ലബിലെ ഡേവിഡ് ബ്രോവറുടെ നേതൃത്വത്തിൽ ചെറുതും എന്നാൽ രാഷ്ട്രീയമായി ഫലപ്രദവുമായ ഒരു കൂട്ടം പ്രതികൂലിക്കുന്നവർ ബ്യൂറോയുടെ ശ്രമത്തെ പരാജയപ്പെടുത്തുന്നതിൽ വിജയിച്ചു.
എക്കോ പാർക്കിന്റെ പ്രകൃതിദത്തവും മനോഹരവുമായ ഗുണങ്ങൾ വെള്ളത്തിൽ മുങ്ങാൻ കഴിയാത്തവിധം വിലപ്പെട്ടതാണെന്ന് ചൂണ്ടിക്കാട്ടി.
ഗ്ലെനും ഗ്രാൻഡ് കാന്യോണിനുമിടയിൽ ലീ ഫെറിക്ക് സമീപം ഒരു സ്ഥലം മാറ്റി ഡാംസൈറ്റ് അംഗീകരിക്കുന്നതിലൂടെ താൻ ചൂതാട്ടം നടത്തിയത് എന്താണെന്ന് ബ്രോവർ തിരിച്ചറിഞ്ഞില്ല.
അക്കാലത്ത് ബ്രൗസർ യഥാർത്ഥത്തിൽ ഗ്ലെൻ മലയിടുക്കിലേക്ക് പോയിട്ടില്ല.
പിന്നീട് ഒരു നദി യാത്രയിൽ ഗ്ലെൻ കാന്യോണിനെ കണ്ടപ്പോൾ അമേരിക്കയിലെ ദേശീയ ഉദ്യാനങ്ങളുമായി പലപ്പോഴും ബന്ധപ്പെട്ടിരിക്കുന്ന പ്രകൃതിദത്തവും സാംസ്കാരികവും ഘോരവനത്തിന്റേതുമായ ഗുണങ്ങളുണ്ടെന്ന് ബ്രോവർ കണ്ടെത്തി.
വർണ്ണാഭമായ നവാജോ സാൻഡ്‌സ്റ്റോണിലെ 80-ലധികം മലയിടുക്കുകളിൽ വ്യക്തമായ അരുവികൾ, സമൃദ്ധമായ വന്യജീവികൾ, കമാനങ്ങൾ, പ്രകൃതി പാലങ്ങൾ, നിരവധി അമേരിക്കൻ പുരാവസ്തു സൈറ്റുകൾ എന്നിവ ഉൾപ്പെടുന്നു.
എന്നിരുന്നാലും, അപ്പോഴേക്കും ബ്യൂറോയെയും അതിന്റെ കമ്മീഷണർ ഫ്ലോയ്ഡ് ഡൊമിനിയെയും ഗ്ലെൻ കാന്യോൺ ഡാം പണിയുന്നതിൽ നിന്ന് തടയാൻ വൈകി.
നദി സ്വതന്ത്രമായി തുടരണമെന്ന് ബ്രോവർ വിശ്വസിച്ചു.
മാത്രമല്ല ഗ്ലെൻ കാന്യോണിന്റെ നഷ്ടം അദ്ദേഹത്തിന്റെ ജീവിതത്തിലെ ആത്യന്തിക നിരാശയായി കണക്കാക്കി.
അപ്പർ ബേസിൻ സ്റ്റേറ്റുകളുടെ ഒഴുക്കിൻറെ ദിശയിലെ വിതരണ പ്രശ്നങ്ങൾ പരിഹരിക്കുന്നതിനാണ് ഗ്ലെൻ കാന്യോൺ ഡാം നിർമ്മിച്ചത്.
ലോവർ ബേസിനിലെ "കോംപാക്റ്റ് കോളുകളുടെ" നിബന്ധനകൾ നിറവേറ്റുന്നതിനായി നിർമ്മിച്ച ഒരു "ജലബാങ്കാണ്" ലേക് പവൽ.
രാഷ്ട്രീയം എന്നതിലുപരി  ജലശാസ്ത്രത്തിന്റെ വസ്തുതകളെ അടിസ്ഥാനമാക്കി പടിഞ്ഞാറ് സ്ഥിരതാമസമാക്കാൻ പദ്ധതിയിട്ട ജോൺ വെസ്ലി പവലിന്റെ പേരിൽ ഈ തടാകത്തിന് പേര് നൽകിയിരിക്കുന്നത് വിരോധാഭാസമാണ്.
Glen Canyon Dam in Page, Arizona
പ്രസിഡന്റ് ഡ്വൈറ്റ് ഡി. ഐസൻ‌ഹോവർ 1956 ഒക്ടോബർ 1 ന് ഓവൽ ഓഫീസിലെ മേശപ്പുറത്ത് ഒരു ബട്ടൺ അമർത്തിക്കൊണ്ട് ഗ്ലെൻ കാന്യോൺ ഡാമിന്റെ നിർമ്മാണം ആരംഭിച്ചു.
ആദ്യത്തെ സ്ഫോടനത്തിൽ വെള്ളം വഴിതിരിച്ചുവിടാനുള്ള തുരങ്കങ്ങൾ വൃത്തിയാക്കാൻ തുടങ്ങി.
1959 ഫെബ്രുവരി 11 ന് ഡാം നിർമ്മാണം ആരംഭിക്കുന്നതിനായി തുരങ്കങ്ങളിലൂടെ വെള്ളം തിരിച്ചുവിട്ടു.
ആ വർഷത്തിന്റെ അവസാനത്തിൽ പാലം പണി പൂർത്തിയകുകയും അണക്കെട്ടിനും അരിസോണയിലെ പുതിയ പട്ടണമായ പേജിനും ഉപകരണങ്ങളും സാമഗ്രികളും എത്തിക്കാൻ ട്രക്കുകളെ അനുവദിക്കുകയും ചെയ്തു.
1960 ജൂൺ 17 ന് കോൺക്രീറ്റ് പ്ലേസ്മെന്റ് ആരംഭിച്ചു.
അവസാന ബക്കറ്റ് കോൺക്രീറ്റ് 1963 സെപ്റ്റംബർ 13 ന് പകർന്നു.
5 ദശലക്ഷം ക്യുബിക് യാർഡ് (4,000,000 മീ) കോൺക്രീറ്റ് ഗ്ലെൻ കാന്യോൺ ഡാം നിർമ്മിക്കാനുപയോഗിച്ചു.
അണക്കെട്ടിന് 710 അടി (216 മീറ്റർ) ഉയരമുണ്ട്, ജലത്തിന്റെ ഉപരിതല ഉയരം ഏകദേശം 3700 അടി (1100 മീറ്റർ) ആണ്.
അണക്കെട്ടിന്റെ നിർമ്മാണത്തിന് 155 മില്യൺ ഡോളർ ചെലവായി.
18 ജീവൻ നഷ്ടപ്പെട്ടു.
1970 മുതൽ 1980 വരെ ജലവൈദ്യുതിയ്ക്കായി ടർബൈനുകളും ജനറേറ്ററുകളും സ്ഥാപിച്ചു.
1966 സെപ്റ്റംബർ 22 ന് ലേഡി ബേർഡ് ജോൺസൺ ഗ്ലെൻ കാന്യോൺ ഡാം സമർപ്പിച്ചു.
Lake Powell in 2007
1963 സെപ്റ്റംബർ 13 ന് ഗ്ലെൻ കാന്യോൺ ഡാം പൂർത്തിയായപ്പോൾ കൊളറാഡോ നദി തുരങ്കങ്ങളിലൂടെ തിരിച്ചുവിടാതിരിക്കാൻ ബാക്കപ്പ് ചെയ്യാൻ തുടങ്ങി.
പുതുതായി വെള്ളപ്പൊക്കമുണ്ടായ ഗ്ലെൻ മലയിടുക്ക് പവൽ തടാകം രൂപീകരിച്ചു.
1980 ജൂൺ 22 ന് തടാകം 3,700 അടി (1,100 മീറ്റർ) ഉയരത്തിൽ നിറയുന്നതിന് പതിനാറ് വർഷം എടുത്തു.
റോക്കി പർവതനിരകളിൽ നിന്നുള്ള മഞ്ഞുവീഴ്ചയെ ആശ്രയിച്ച് തടാകത്തിന്റെ തോത് ഗണ്യമായി മാറുന്നു.
റെക്കോഡ് ചെയ്യപ്പെട്ട ചരിത്രത്തിലെ കൊളറാഡോ നദിയിലെ ഏറ്റവും വലിയ വെള്ളപ്പൊക്കത്തിനിടയിൽ 1983 ജൂലൈ 14 ന് എക്കാലത്തെയും ഉയർന്ന ജലനിരപ്പ് എത്തി.
ഇത് ശക്തമായ എൽ നിനോ സംഭവത്തെ സ്വാധീനിച്ചു.
തടാകം സമുദ്രനിരപ്പിൽ നിന്ന് 3,708.34 അടി (1,130.30 മീറ്റർ) ആയി ഉയർന്നു.
ജലത്തിന്റെ അളവ് 25,757,086 ഏക്കർ അടി (31.770898 കിലോമീറ്റർ 3) എത്തി.
കൊളറാഡോ നദിയുടെ നീരൊഴുക്ക് 2000 മുതൽ ശരാശരിയേക്കാൾ താഴെയാണ്.
ഇത് തടാകത്തിന്റെ നിരപ്പ് കുറയ്ക്കുന്നു.
2005 ശൈത്യകാലത്ത് (സ്പ്രിംഗ് റൺ-ഓഫ് ചെയ്യുന്നതിന് മുമ്പ്) തടാകം സമുദ്രനിരപ്പിൽ നിന്ന് 3,555.10 അടി (1,083.59 മീറ്റർ) ഉയരത്തിൽ എത്തി.
ഇത് മുഴുവൻ ജലാശയത്തിന് 150 അടി (46 മീറ്റർ) താഴെയായിരുന്നു.
അതിനുശേഷം ജലനിരപ്പ് സമ്മർ 2011ജൂലൈ 30 ന് 3,661 അടി (1,116 മീറ്റർ), 77 ശതമാനം അതിന്റെ ശേഷിയിലെത്തി.
എന്നിരുന്നാലും, യഥാക്രമം 2012 ഉം 2013 ഉം കൊളറാഡോ നദിയിൽ രേഖപ്പെടുത്തിയ മൂന്നാമത്തെയും നാലാമത്തെയും ഏറ്റവും താഴ്ന്ന വർഷങ്ങളാണ്.
2014 ഏപ്രിൽ 9 ആയപ്പോഴേക്കും തടാകത്തിന്റെ നിരപ്പ് 3,574.31 അടി (1,089.45 മീറ്റർ) ആയി കുറഞ്ഞു.
2014, 2015 ജല വർഷങ്ങളിൽ കൊളറാഡോ നദിയുടെ അളവ് സാധാരണ നിലയിലായി 2015 ജലവർഷം അവസാനത്തോടെ തടാകം 3,606 അടി (1,099 മീറ്റർ) ലേക്ക് എത്തി.
2014 ലെ ബ്യൂറോ ഓഫ് റിക്ലെമേഷൻ പവൽ തടാകം റിലീസ് 8.23 ൽ നിന്ന് 7.48 ദശലക്ഷമായി കുറച്ചു.
1980 ൽ തടാകം നിറച്ചതിനുശേഷം ആദ്യമായാണ് ഇത്.
രണ്ട് തടാകങ്ങളിലും ജലവൈദ്യുതി ഉൽ‌പാദന ശേഷി സംരക്ഷിക്കുന്നതിന് പവൽ തടാകത്തിലും തടാകം മീഡിലും ഏകദേശം തുല്യ അളവിൽ വെള്ളം നിലനിർത്തണമെന്ന് വ്യവസ്ഥ ചെയ്യുന്നു.
ഇതിന്റെ ഫലമായി 1930 കൾക്ക് ശേഷം ലേക് മീഡ് റെക്കോർഡിലെ ഏറ്റവും താഴ്ന്ന നിലയിലേക്ക് എത്തി.
2020 ഓഗസ്റ്റിൽ പവൽ തടാകം 3,599.72 അടി (1,097.19 മീറ്റർ) ഉയരത്തിൽ ആയിരുന്നു.
ഇത് ഫുൾ പൂളിൽ 100 അടി (30 മീറ്റർ) ആണ്.
48% പൂർണ്ണ സംഭരണശേഷിയുള്ള ഇത് 11.72 ദശലക്ഷം ഏക്കർ അടി (14.336 ദശലക്ഷം മെഗാലിറ്റർ) വെള്ളം സംഭരിക്കുന്നു.
യൂട്ടാ-അരിസോണ അതിർത്തിക്ക് തൊട്ട് തെക്ക് പവൽ തടാകത്തിലെ വഹ്വീപ്പ് ക്ലൈമറ്റ് സ്റ്റേഷനായുള്ളതാണ് ഈ ഡാറ്റ (1961 മുതൽ 2012 വർഷം വരെ).